Pálmi með þegar Snæfell mætir Fjölni í kvöld Í kvöld kl. 19:15 mætir Snæfell Fjölni í Grafarvoginum í efstu deild karla í körfuboltanum . Hægt verður að fylgjast með leiknum á vefnum því hann verður sýndur beint á www.fjolnir.is Pálmi Freyr Sigurgeirsson hefur hafið æfingar að nýju með Snæfelli og verður hann í tólf manna hópnum sem fer í Grafarvoginn í kvöld . Pálmi hefur verið frá æfingum í 11 vikur vegna meiðsla í baki . Hann segist nánast hafa verið búinn að gefa leiktímabilið upp á bátinn enda sé nánast lygilegt hversu skjótan bata hann fékk . Pálmi segist hafa verið búinn að fá þau skilaboð frá lækninum að það gæti tekið allt að sex mánuði að ná fullum bata .